Declaration under Article 370(3) of the Constitution (issued on 6 August)రాష్ట్ర రాజ్యాంగ అసెంబ్లీ ఉనికిలో లేనందున ఆర్టికల్ 370 శాశ్వతత్వాన్ని సంతరించుకుందని 2018 ఏప్రిల్‌లో భారత సుప్రీంకోర్టు తీర్పు ఇచ్చింది . ఈ చట్టపరమైన సవాలును అధిగమించడానికి, భారత ప్రభుత్వం  రాజ్యాంగంలోని 370 వ అధికరణాన్ని 'పనిచేయనిది' (ఇనాపరేటివ్) గా మార్చింది, అది రాజ్యాంగంలో ఉంటూనే ఉన్నప్పటికీ. ఆగస్టు 5 న, రాష్ట్రపతి ఉత్తర్వులు - కాన్స్టిట్యూషన్ (అప్లికేషన్ టు జమ్మూ అండ్ కాశ్మీర్) ఆర్డర్, 2019 - జారీ చేసారు. ఇది కాన్స్టిట్యూషన్ (అప్లికేషన్ టు జమ్మూ అండ్ కాశ్మీర్) ఆర్డర్, 1954 ను అధిగమించింది. 

1954 ఉత్తర్వుల తరువాత, 1956 ఫిబ్రవరి 11 - 1994 ఫిబ్రవరి 19 మధ్య నలభై ఏడు రాష్ట్రపతి ఉత్తర్వులు జారీ చేసారు. వీటిద్వారా భారత రాజ్యాంగంలోని వివిధ ఇతర నిబంధనలను జమ్మూ కాశ్మీర్‌కు వర్తింపజేసారు. ఈ ఉత్తర్వులన్నీ 'రాజ్యాంగ సభ అనేది లేకుండానే' రాష్ట్ర ప్రభుత్వ సమ్మతితో జారీ చేయబడ్డాయి. రాష్ట్రపతి పాలనలో ఉన్నప్పుడు, "కాశ్మీర్లో ప్రభుత్వమే లేనప్పుడు" కూడా ఈ రాష్ట్రపతి ఉత్తర్వులలో కొన్ని జారీ చేసారు అని జిల్ కాట్రెల్ చెప్పింది. 1954 - 1994 మధ్య జారీ చేసిన రాష్ట్రపతి ఉత్తర్వుల ద్వారా యూనియన్ జాబితాలోని 97 విషయాలలో 94 (కేంద్ర ప్రభుత్వ అధికారాలు) ను, భారత రాజ్యాంగంలోని 395 అధికరణాలలో 260 నీ రాష్ట్రానికి విస్తరించారు. 

భారత రాజ్యాంగంలోని నిబంధనలన్నీ జమ్మూ కాశ్మీర్‌కూ వర్తిస్తాయని 2019 ఆగస్టు అధ్యక్ష ఉత్తర్వులో పేర్కొంది. దీని అర్థం, జమ్మూ కాశ్మీర్ యొక్క ప్రత్యేక రాజ్యాంగం రద్దు అయినట్లే, ఇప్పుడు ఒకే రాజ్యాంగం అన్ని భారత రాష్ట్రాలకు వర్తిస్తున్నట్లే. "జమ్మూ కాశ్మీర్ రాష్ట్ర ప్రభుత్వ సమ్మతితో"నే రాష్ట్రపతి ఈ ఉత్తర్వులు జారీ చేశారు. రాష్ట్రంలో ఆ సమయంలో రాష్ట్రపతి పాలన విధించినప్పటి నుండి ఇది జమ్మూ కాశ్మీర్ గవర్నర్ యొక్క సమ్మతిని సూచిస్తుంది. ఆర్టికల్ 370 లోని మూడవ నిబంధనను ఉపయోగించి ఈ ఉత్తర్వును జారీ చేసారు. ఇది (ఉనికిలో లేని) రాష్ట్ర రాజ్యాంగ అసెంబ్లీ సిఫారసు చేస్తే, ఈ అధికరణాన్ని తగు మినహాయింపులు మార్పులతో పనికిరానిదిగా ప్రకటించడానికి భారత రాష్ట్రపతికి అధికారం ఇచ్చింది. . ఉనికిలో లేని రాష్ట్ర రాజ్యాంగ అసెంబ్లీ యొక్క చట్టపరమైన సమస్యను అధిగమించడానికి, రాష్ట్రపతి ఆర్టికల్ 370 లోని క్లాజ్ (I) ను ఉపయోగించారు. జమ్మూ కాశ్మీర్‌కు సంబంధించిన విషయాలపై భారత రాజ్యాంగాన్ని సవరించే అధికారాన్ని ఈ క్లాజ్ ఆయనకు ఇచ్చింది. కాబట్టి అతను మొదట రాజ్యాంగ వివరణతో వ్యవహరించే ఆర్టికల్ 367 కు ఒక కొత్త నిబంధనను చేర్చాడు. 'రాజ్యాంగ అసెంబ్లీ ' అనే పదబంధాన్ని తీసేసి, దాని స్థానంలో ' రాష్ట్ర శాసనసభ ' అని చేర్చాడు. రాష్ట్ర శాసనసభ సస్పెండ్ అయినందున, శాసనసభకు సంబంధించిన ఏ ప్రస్తావనైనా, జమ్మూ కాశ్మీర్ గవర్నరును ప్రస్తావించినట్లు గానే పరిగణించబడుతుంది. గవర్నరును నియమించేది కేంద్ర ప్రభుత్వమే కాబట్టి, భారత పార్లమెంటు ఇప్పుడు రాష్ట్ర శాసనసభ పాత్ర కూడా పోషిస్తుంది. 

అందువల్ల, ఆర్టికల్ 370 ని పనిచేయనిదిగా ప్రకటించడానికి అవసరమైన సిఫారసును రాష్ట్రపతికి ఇవ్వాలని భారత హోంమంత్రి రాజ్యసభలో ఒక తీర్మానాన్ని ప్రవేశపెట్టాడు. తదనంతరం, ఆర్టికల్ 370 కింద ప్రత్యేక హోదాను రద్దు చేయాలని కోరుతున్న చట్టబద్ధమైన తీర్మానం, రాష్ట్ర పునర్వ్యవస్థీకరణకు సంబంధించిన బిల్లును రాజ్యసభ 2019 ఆగస్టు 5 న 125 (67%) అనుకూల వోట్లు, 61 (33%) వ్యతిరేక వోట్లతో ఆమోదించింది. ఆగస్టు 6 న, పునర్వ్యవస్థీకరణకు సంబంధించిన బిల్లును లోక్సభ చర్చించి, 370 (86%) అనుకూల వోట్లు, 70 (14%) వ్యతిరేక వోట్లతో ఆమోదించింది. ఉపసంహరణను సిఫార్సు చేసే తీర్మానాన్ని 351 అనుకూల, 72 వ్యతిరేక వోట్లతో ఆమోదించింది . 

ప్రభుత్వం తీసుకున్న చట్టపరమైన మార్గం
కాశ్మీర్ లోయ
జమ్మూ లడఖ్ ప్రాంతాలు
రద్దుకు వ్యతిరేకంగా పిటిషన్లు